Sukuriju
Sukuriju (port. Rio Sucuriú) – upė Brazilijoje, Pietų Mato Groso valstijoje; dešinysis Paranos intakas. Prasideda Brazilijos plokščiakalnyje, Kajapo kalnagūbryje, ~760 m aukštyje, Emaso nacionaliniame parke, Kosta Rikos miestelio apylinkėse. Teka plokščiakalniu į pietryčius. Įteka į Paraną (Župijos tvenkinį) ties Tres Lagoasu, visai netoli Tietės žiočių. Didžiausias intakas – Indaja Grandė (kairysis). Vaga (ypač, aukštupio) slenkstėta. Aukštupyje krenta 64 m aukščio Mažestuoso krioklys. Žemupio vaga dėl Župijos tvenkinio patvankos išplatėjusi. Vienintelis miestas prie Sukuriju – Kosta Rika. Upės pavadinimas kilęs nuo vietinio anakondos pavadinimo sucuri. Skaidrūs upės vandenys Žalioji anakonda prie Sukuriju („anakondų“) upės Upės žemupys